23.11.2009 07:42   Eek ütles, et ehkki Eesti elanikud tekitavad vaid 3% riigis aasta jooksul tekkivatest jäätmetest, on see ikkagi päris suur kogus - ligi pool miljonit tonni. "Sellest kaks kolmandikku jõuab praegu paraku prügilatesse." Ta märkis, et nende jäätmete hulgas on väga palju materjale, mida saab taaskasutada.    "Kõige eelistatum  valik jäätmekäitluse puhul on loomulikult üldse mitte jäätmeid tekitada või neid vähendada," rõhutas Eek.    Ministeeriumi esindaja lisas, et teiste EL-i riikidega võrreldes on Eesti jäätmete tekitamise poolest keskmike seas.    "Aruandlusest tuleb selgelt välja, kuidas majanduslangus on seda mõjutanud - 2008. aastal oli juba näha jäätmekoguste vähenemine ja 2009. tuleb täiesti märgatav," rääkis Eek.    Käesolev nädal on Euroopas kuulutatud jäätmetekke vähendamise nädalaks.